b'\n_START_ARTICLE_\nKorfu\n_START_PARAGRAPH_\nKorfu er en gr\xc3\xa6sk \xc3\xb8 og den nordligste af de 7 Ioniske \xc3\x98er i Det Ioniske Hav vest for det gr\xc3\xa6ske fastland. Fra \xc3\xb8ens \xc3\xb8stkyst kan man se til det gr\xc3\xa6ske fastland og Albanien. Det gr\xc3\xa6ske navn for \xc3\xb8en er K\xc3\xa9rkyra._NEWLINE_Korfu er arealm\xc3\xa6ssigt p\xc3\xa5 st\xc3\xb8rrelse med Bornholm, men har ca. 3 gange befolkningen. \xc3\x98en er ca. 640 km\xc2\xb2 stor og har ca. 120.000 indbyggere, hvoraf ca. 40.000 bor i Korfu by. Der er et ordsprog, der siger, at "enten bliver man forelsket i Korfu eller p\xc3\xa5 Korfu."_NEWLINE_Korfu har sammen med de \xc3\xb8vrige Ioniske \xc3\x98er v\xc3\xa6ret under byzantinsk, venetiansk, fransk og britisk styre. I 1863 overgav briterne \xc3\xb8gruppen til Gr\xc3\xa6nkenland i forbindelse med kroningen af kong Georg 1. af Gr\xc3\xa6kenland. \xc3\x98en var kortvarigt besat af styrker fra Mussolinis Italien i 1923.\n_START_SECTION_\nTransport\n_START_PARAGRAPH_\nKorfu Lufthavn er beliggende omkring to kilometer fra Korfu by. I 2012 ekspederede den 1.914.522 passagerer.'